smcproject/ml-wiki-sentences huggingface dataset:
രണ്ട് ആൺ മക്കളിൽ ഇളയവനായിരുന്ന ഹരികൃഷനായിരുന്നു പിൻഗാമിയും എട്ടാം ഗുരുവും സിഖ് സൈന്യാധിപൻ
പൊതുവിൽ സമാധാന പ്രിയനായിരുന്നു ഹർ റായി.
എന്നാൽ പിതാമഹൻ തുടങ്ങി വച്ച സൈനികയോദ്ധ പാരമ്പര്യം ഹർ റായി തുടരുക തന്നെ ചെയ്തു.
1200 അംഗ സൈന്യത്തിന്റെ അധിപനായിരുന്നു ഹർ റായി.
മുഗൾ സാമ്രാജ്യവുമായി നേരിട്ടുള്ള ഏറ്റുമുട്ടലുകൾക്കൊന്നും ഹർ റായി നിന്നില്ല.
ദാരാ ഷികോഹിനെ രക്ഷിക്കുന്നു
അർധ സഹോദരൻ ഔറംഗസേബുമായി അധികാര വടംവലി നടക്കുന്നവേളയിൽ ദാരഷികോഹ് ഗുരു ഹർ റായിയെ സഹായത്തിനായി സമീപിച്ചു.
പ്രതിരോധത്തിനായി മാത്രമെ സൈന്യത്തെ ഉപയോഗിക്കൂ എന്നു മുത്തഛന് ഗുരു വാക്കു കൊടുത്തിരുന്നു.
അത് പ്രകാരം ദാരഷികോഹിനെ ഔറംഗസിബിന്റെ സൈന്യത്തിൽ നിന്നും രക്ഷപ്പെടാൻ ഗുരു സഹായിച്ചു.
ഷിക്കോഹ് രക്ഷപ്പെട്ട ശേഷം എല്ലാ കടത്തു വള്ളങ്ങളും നദി കരയിൽ ഒളിപ്പിക്കാനാണ് ഗുരു സൈന്യത്തെ ഉപയോഗിച്ചത്.
ഒരു വെടി പോലും ഉതിർക്കാതെയായിരുന്നു ഈ സൈനിക സഹായം.
മുഗളന്മാരുമായി
ഗുരു ഹർ ഗോബിന്ദിന്റെ സൈന്യം വധിച്ച മുഗൾ സൈനികനായ മുഖ് ലിസ് ഖാന്റെ മകൻ യാർബെഗ് ഖാൻ ആയിരം പേരടങ്ങുന്ന സൈന്യവുമായി ഗുരു ഹർ റായിയെ ആക്രമിക്കുകയുണ്ടായി.
വളരെ ചെറിയ ഒരു സൈന്യമാത്രമേ ഗുരുവിന്റെ വ്യൂഹത്തിൽ അപ്പഴുണ്ടായിരുന്നൂള്ളൂ എങ്കിലും അവർ ധീരമായി മുഗളരെ പൊരുത്തി തോൽപ്പിച്ചു.
പ്ർാധ സഹോദരൻ ദാരഷികോഹിനെ സഹായിച്ച കുറ്റത്തിനു ഔറംഗസേബിന്റെ കോപത്തിനു ഗുരു പാത്രമാവുകയായിരുന്നു.
മുസ്ലീം വിരുദ്ധ വചനകൾ അടങ്ങിയതാണ് സിഖ് വേദമായ ഗുരു ഗ്രന്ഥ് സാഹിബ് എന്നതായിരുന്നു  ഒരു ആരോപണം
മേരി സമർവിൽ
18-ആം നൂറ്റാണ്ടിൽ ജനിച്ച സ്കോട്ടിഷ് ശാസ്ത്ര എഴുത്തുകാരിയും വിദുഷിയുമാണ് മേരി സമർവിൽ .
ഗണിതത്തിലും ജ്യോതിശാസ്ത്രത്തിലും പ്രവീണയായ അവർ കാരൊളൈൻ ഹെർഷലിനൊപ്പമാണ് റോയൽ ആസ്ട്രൊനൊമിക്കൽ സൊസൈറ്റിയുടെ ആദ്യത്തെ വനിതാ അംഗമായി നാമനിർദ്ദേശം ചെയ്യപ്പെട്ടത്.
വനിതകൾക്കും വോട്ടവകാശം ലഭിക്കാനായി  പാർലമെന്റിന് ഭീമ ഹരജി സമർപ്പിച്ചപ്പോൾ ജോൺ സ്റ്റുവർട്ട് മിൽ ആദ്യത്തെ ഒപ്പ് വാങ്ങിയത് മേരി സമർവിലിൽ നിന്നുമാണ്.
1872-ൽ അവർ അന്തരിച്ചപ്പോൾ ദ മോണിങ് പോസ്റ്റ് വിശേഷിപ്പിച്ചത് 19-ആം നൂറ്റാണ്ടിലെ ശാസ്ത്രത്തിന്റെ റാണി എന്നാണ്.
വിദ്യാഭ്യാസവും ആദ്യകാല ജീവിതവും പിതാവ് അഡ്മിറൽ വില്യം ഫെയർഫാക്സ് Commemorative medal of Mary Somerville പുസ്തകങ്ങൾ 1825 "The Magnetic Properties of the Violet Rays of the Solar Spectrum" 1830 " The Mechanisms of the Heavens " 1832 "A Preliminary Dissertation on the Mechanisms of the Heavens" 1834 "On the Connection of the Physical Sciences" 1848 " Physical Geography " 1869 " Molecular and Microscopic Science " 1874  " Personal recollections, from early life to old age, of Mary Somerville " Notes അവലംബങ്ങൾ Somerville, Martha.
Personal Recollections, From Early Life to Old Age, of Mary Somerville .
Boston: Roberts Brothers, 1874.
(written by her daughter) Reprinted by AMS Press (January 1996), ISBN 0-404-56837-8 0-404-56837-8  Fully accessible from Google Books project.
Neeley, Kathryn A. Mary Somerville: Science, Illumination, and the Female Mind , Cambridge New York: Cambridge University Press, 2001.
പുറത്തേക്കുള്ള കണ്ണികൾ "Mary Fairfax Somerville", Biographies of Women Mathematicians , Agnes Scott College Mary Somerville Archived 2015-03-23 at the Wayback Machine .
, an article by Maria Mitchell, Atlantic Monthly 5 (May 1860), 568–571.
Bibliography from the Astronomical Society of the Pacific Catalogue of correspondence and papers of Mary Somerville and of the Somerville and related families, c.1700–1972 Archived 2019-09-27 at the Wayback Machine .
, held at the Bodleian Library, University of Oxford Mary Somerville എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about മേരി സമർവിൽ at Internet Archive Personal Recollections, from Early Life to Old Age, of Mary Somerville , her autobiography, at Project Gutenberg
ഔട്ട്‌ലുക് മാഗസിൻ ഇംഗ്ലീഷ് വിലാസം https://ml.wikipedia.org/wiki/Outlook_(magazine) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിൽ പ്രചാരത്തിൽ നാലാംസ്ഥാനത്ത് നിൽക്കുന്ന ഒരു ഇംഗ്ലീഷ് വാർത്താമാഗസിനാണ് ഔട്ട്ലുക് മാഗസിൻ .
2007 ലെ നാഷണൽ റീഡർഷിപ്പ് സർവേ പ്രകാരം 1.5 മില്ല്യൻ കോപ്പികൾ ആണ് ഔട്ട്ലുക് മാഗസിൻ വിറ്റഴിക്കുന്നത്.
ഇന്ത്യടുഡെ, ദി വീക്ക്, തെഹൽക്ക എന്നിവയാണ് ഔട്ട്ലുക്കുമായി വിപണിമത്സരത്തിലുള്ള മറ്റു മാഗസിനുകൾ.
ഔട്ട്ലുക്ക് ഗ്രൂപ്പിന്റെ നിയന്ത്രണത്തിൽ 1995 ഒക്ടോബറിൽ ന്യൂഡൽഹിയിൽ നിന്നാണ് ഔട്ട്ലുക് മാഗസിൻ പ്രസിദ്ധീകരണം  ആരംഭിച്ചത്.
വിനോദ് മേഹ്തയാണ് ഔട്ട്ലുക്കിന്റെ സ്ഥാപക പത്രാധിപർ.
2008 ഒക്ടോബറിൽ കൃഷ്ണപ്രസാദ് പത്രാധിപരായി നിയമിക്കപ്പെട്ടു.
സന്ദീപൻ ദേപ്, തരുൺ തേജ്പാൽ എന്നിവരായിരുന്നു മുൻകാല പത്രാധിപന്മാർ.
ഔട്ട്ലുക് ട്രാവലർ , ഔട്ട്ലുക് മണി , ഹിന്ദിയിലുള്ള ഔട്ട്ലുക് സപ്തഹിക് എന്നിവ ഔട്ട്ലുക്ക് ഗ്രൂപ്പിൽ നിന്ന് പുറത്തിറങ്ങുന്ന മറ്റു പ്രസിദ്ധീകരണങ്ങളാണ്.
കാർഗിൽ അഴിമതി, മാച്ച് ഫിക്സിംഗ് വിവാദം , ടു ജി സ്പെക്ട്രം വിവാദം എന്നീ അനേഷണാത്മക റിപ്പോർട്ടുകൾ ഔട്ട്ലുക്കിനെ പ്രശസ്തമാക്കി.
അഞ്ചുതെങ്ങ് ഇംഗ്ലീഷ് വിലാസം https://ml.wikipedia.org/wiki/Anchuthengu
കേരളത്തിലെ തിരുവനന്തപുരം ജില്ലയിലെ ഒരു തീരദേശ പ്രദേശമാണ് അഞ്ചുതെങ്ങ് .
വർക്കലയിൽ നിന്നും 12 കിലോമീറ്റർ മാറിയാണ് അഞ്ചുതെങ്ങ് സ്ഥിതിചെയ്യുന്നത്.
ബ്രിട്ടീഷ് സാമ്രാ‍ജ്യ വാഴ്ചയുടെയും ഗ്രാമീണജീവിതത്തിന്റെയും ഒരു സംയോജനമാണ് അഞ്ചുതെങ്ങ്.
ഇന്ത്യക്ക് സ്വാതന്ത്ര്യം കിട്ടുന്നതുവരെ അഞ്ചുതെങ്ങ് ബ്രിട്ടീഷുകാരുടെ നേരിട്ടുള്ള ഭരണത്തിനുകീഴിലായിരുന്നു.
അഞ്ചുതെങ്ങ് കോട്ട അഞ്ചുതെങ്ങ് കടപ്പുറം
ബ്രിട്ടീഷ് ഈസ്റ്റ് ഇന്ത്യാ കമ്പനി നിർമ്മിച്ച അഞ്ചുതെങ്ങ് കോട്ട പ്രശസ്തമായ ഒരു ചരിത്രസ്മാരകമാണ്.
തിരുവിതാംകൂർ നാട്ടുരാജ്യത്തിലെ ആദ്യത്തെ ബ്രിട്ടീഷ് സൈനിക കേന്ദ്രമായിരുന്നു അഞ്ചുതെങ്ങ് കോട്ട.
1813 വരെ  ബ്രിട്ടീഷ് ആയുധ-പണ്ടികശാല അഞ്ചുതെങ്ങ് കോട്ടയിൽ ഉണ്ടായിരുന്നു.
കോട്ടയിലെ കാഴ്ചഗോപുരവും തുരങ്ക വും ഇന്നും സംരക്ഷിച്ചിരിക്കുന്നു.
ചതുരാകൃതിയിൽ ഉള്ള കോട്ടയിൽ ഒരു അർദ്ധവൃത്താകൃതിയിലുള്ള തുരങ്കം തെക്ക്-പടിഞ്ഞാറായി ഉണ്ട്.
ഇത് കടലിലേക്കുള്ള ഒരു രഹസ്യ പാതയായി കരുതപ്പെടുന്നു.
ഒരു പുരാതനമായ പള്ളിയും അഞ്ചുതെങ്ങിൽ ഉണ്ട്.
മാമ്പള്ളി ഹോളിസ്പിരിറ്റ് ദേവാലയവും അഞ്ചുതെങ്ങ് സെൻ്റ പീറ്റേഴ്സ് ദേവാലയവും വളരെ സുന്ദരമാണ്.
പല ബ്രിട്ടീഷുകാരും ഇവിടെ അടക്കം ചെയ്യപ്പെട്ടിരുന്നു.
അവരുടെ ശവകുടീരങ്ങൾ ഇന്നും ഇന്ത്യയിലെ സാമ്രാജ്യവാഴ്ചയ്ക്കുള്ള ചരിത്രസ്മാരകങ്ങളായി നിലനിൽക്കുന്നു.
ബ്രിട്ടീഷ് ചരിത്രകാരനായ റോബർട്ട് ഓം ഇവിടെയാണ് ജനിച്ചത്.
ക്രിസ്തുമസ് സമയത്തുനടക്കുന്ന പള്ളി പെരുന്നാൾ പ്രശസ്തമാണ്.
മത്സ്യബന്ധനത്തിനും കയർ വ്യവസായത്തിനും അഞ്ചുതെങ്ങ് പ്രശസ്തമായിരുന്നു.
പേരിനു പിന്നിൽ അഞ്ചുതെങ്ങിന്റെ ആദിനാമം അഞ്ചിങ്ങൽ എന്നായരുന്നു.
ഉദാത്തമായ ഭവനം (ക്ഷേത്രം) എന്നാണർത്ഥം.
ഇത് തമിഴ് പദമാണ്‌.
ഇംഗ്ലീഷുകാർക്ക് അത് അഞ്ചെങോ ആയി.
ബ്രിട്ടീഷ് ഭരണകാലത്ത് അഞ്ജെങ്കോ എന്നായിരുന്നു അഞ്ചുതെങ്ങ് അറിയപ്പെട്ടിരുന്നത്.
അഞ്ചു ചുമടുതാങ്ങികൾ നിലനിന്നിരുന്നെന്നും അഞ്ചുചുമടുതാങ്ങി എന്നാണ്‌ ഇതിന്റെ ആദ്യരൂപമെന്നും വാദിക്കുന്നവരുണ്ട്.
എന്നാൽ ചുമടുതാങ്ങി എന്ന പദം ഉപയോഗിച്ചു തുടങ്ങുന്നതിനുമുൻപ് അഞ്ചിങ്ങൽ എന്ന പേരുപയോഗത്തലിരുന്നു എന്നത് ഈ വാദം നിരാകരിക്കുന്നു.
തിരുവിതാംകൂർ പ്രദേശത്തിലെ ആദ്യത്തെ യൂറോപ്യൻ അധിവാസകേന്ദ്രമായിരുന്നു അഞ്ചുതെങ്ങ്.
ജലമാർഗ്ഗമുള്ള വ്യാപാരസൗകര്യം ആദ്യം പോർത്തുഗീസ്-ഡച്ചു വ്യാപാരികളെയും പിന്നീട് ബ്രിട്ടീഷുകാരെയും ഈ സ്ഥലത്തേക്ക് ആകർഷിച്ചു.
1673 -ൽ ഈസ്റ്റിന്ത്യാ കമ്പനി യുടെ പണ്ടകശാല തുറന്നതോടെ ഈ സ്ഥലത്തിന്റെ പ്രാധാന്യം വർദ്ധിച്ചു.
കുരുമുളകും ചീട്ടിത്തുണി യുമായിരുന്നു പ്രധാന വിപണനസാധനങ്ങൾ.
1684 -ൽ ആറ്റിങ്ങൽ റാണിയുടെ സമ്മതത്തോടെ ബ്രിട്ടീഷുകാർ ഈ സ്ഥലം കൈവശപ്പെടുത്തി; 1690 -ൽ ഇവിടെ കോട്ട കെട്ടുന്നതിനുള്ള അനുവാദവും അവർക്കു നല്കപ്പെട്ടു.
ഈ കൈമാറ്റങ്ങൾ രേഖാമൂലമുള്ളതായിരുന്നില്ല.
1695-ലാണ് കോട്ടയുടെ പണിപൂർത്തിയായത്.
വിഴിഞ്ഞം , കുളച്ചൽ , ഇടവാ തുടങ്ങിയ കച്ചവട സങ്കേതങ്ങളൊക്കെ അഞ്ചുതെങ്ങിന്റെ നിയന്ത്രണത്തിൽ ആയിരുന്നു.
1729-ൽ തിരുവിതാംകൂർ സംസ്ഥാനത്തെ കുരുമുളക് കുത്തക ഈസ്റ്റിന്ത്യാ കമ്പനിക്ക് ലഭിച്ചതോടെ അഞ്ചുതെങ്ങിന്റെ പ്രാധാന്യം ഗണ്യമായി വർദ്ധിച്ചു.
കർണാട്ടിക് യുദ്ധകാലത്ത് (1781-84) യുദ്ധസാമഗ്രികളുടെ സംഭരണശാലയും വിതരണകേന്ദ്രവുമായി ഇവിടം ഉപയോഗിക്കപ്പെട്ടു.
കായൽ പ്രദേശംഇന്ത്യയിൽ ബ്രിട്ടിഷ് സാമ്രാജ്യസ്ഥാപനത്തിനുശേഷം അഞ്ചുതെങ്ങിന്റെ പ്രാധാന്യം മങ്ങിത്തുടങ്ങി.
ഈ സ്ഥലത്തിന്റെ ഭരണം തിരുവിതാംകൂർ റസിഡന്റിന്റെ കീഴിലുള്ള ഒരു സാധാരണ ഉദ്യോഗസ്ഥനിലൂടെ നിർവഹിക്കപ്പെട്ടുവന്നു.
1801-ൽ വേലുത്തമ്പിദളവയുടെ അനുയായികൾ അഞ്ചുതെങ്ങു കോട്ട ആക്രമിച്ചു.
1813-ൽ ഇവിടുത്തെ പണ്ടകശാല അടച്ചുപൂട്ടിയതോടെ ഈ പ്രദേശത്തിന്റെ സാമ്പത്തികഭദ്രതയ്ക്കു കോട്ടം ഉണ്ടായിത്തുടങ്ങി.
1906 -ൽ അഞ്ചുതെങ്ങ് ഒരു പ്രത്യേക റവന്യൂ ജില്ലയാക്കി; 1927-ൽ ഈ പ്രദേശം തിരുനൽവേലി ജില്ലയിലുൾപ്പെടുത്തപ്പെട്ടു.
സ്വാതന്ത്യ്രപ്രാപ്തിക്കുശേഷവും ഈ നില തുടർന്നുപോന്നു.
1950 -ലാണ് ഈ പ്രദേശം തിരു-കൊച്ചി സംസ്ഥാനത്തിൽ ലയിച്ചത്.
അഞ്ചുതെങ്ങ് ലൈറ്റ്‌ഹൌസ് ജനങ്ങൾക്കായി തുറന്നുകൊടുത്തിരിക്കുന്നു.
ലൈറ്റ്‌ഹൌസ് 3മണി മുതൽ 5 മണിവരെ ദിവസവും തുറന്നിരിക്കുന്നു.
ലൈറ്റ്‌ഹൌസിൽ പ്രവേശിക്കാൻ ഒരു ചെറിയ പ്രവേശന ഫീസ് ഉണ്ട്.
കോട്ട 5 മണിക്ക് അടയ്ക്കുന്നു.
199 പടികൾ കയറിയാൽ ലൈറ്റ്‌ഹൌസിന്റെ മുകളിൽ നിന്ന് അഞ്ചുതെങ്ങ് തടാകവും കടൽപ്പുറവും കാണാം.
അഞ്ചുതെങ്ങിലെ പൊഴിയിൽ കടലും കായലും സമ്മേളിക്കുന്നു.
മഹാകവി കുമാരനാശാന്റെ ജന്മസ്ഥലമായ കായിക്കര അഞ്ചുതെങ്ങ് പഞ്ചായത്തിലാൺ.
ഫുട്ബോൾ ആണ് അഞ്ചുതെങ്ങിലെ പ്രധാന വിനോദം.
തിരുവനന്തപുരത്തുനിന്നും 34 കിലോമീറ്റർ അകലെയാണ് അഞ്ചുതെങ്ങ്.
അഞ്ചുതെങ്ങിനോട് അടുത്തുള്ള റെയിൽവേസ്റ്റേഷൻ കടയ്ക്കാവൂരാണ് ,2 കി.
ചിറയിൻകീഴ്‌ റെയിൽ‌വേ സ്റ്റേഷനിൽ നിന്നും 6 കിലോമീറ്റർ ദൂരമാണ് അഞ്ചുതെങ്ങിലേക്ക്.
വർക്കല റെയിൽ‌വേ സ്റ്റേഷനിൽ നിന്നും 8 കിലോമീറ്റർ ദൂരമാണുള്ളത്.
അവലംബം ↑ പി. ഗോപകുമാർ.
പ്ലാൻസ് ബുള്ളറ്റിൻ, തിരുവനന്തപുരം.
1998 Anchuthengu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചകിരി ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
( November 2016 ) തേങ്ങയുടെ ചകിരി
തേങ്ങയുടെ ഉള്ളൻ തോടിൽ നിന്നും ലഭിക്കുന്ന നാരുകൾ ചകിരി എന്നറിയപ്പെടുന്നു, ഇംഗ്ലീഷ്: Chakiri (Coir fibers)  ഇന്നു ലോകത്തിൽ ലഭ്യമായിട്ടുള്ള ഏറ്റവും കനം കൂടിയതും രോധശേഷികൂടിയതുമായ പ്രകൃതീദത്തമായ നാരുകൾ ചകിരിയാണ്.
35 സെ.
വരെ നീളമുള്ള നാരുകൾ ഉണ്ട്.
10-25 മൈക്രോൺ ഘനമുണ്ടാവും.
45 ദിവസം കൂടുമ്പോൾ മൂപ്പെത്തുന്ന തേങ്ങയുടെ പുറം തോടിൽ ആണ് ചകിരിനാരുകൾ അടങ്ങിയിട്ടുള്ളത്.
1000 തേങ്ങയിൽ നിന്ന് 10 കിലോഗ്രാം കയർ ഉദ്പാദിപ്പിക്കാനാവും.
മൂപ്പെത്തിയ ചകിരി നാരിൽ ലിഗ്നിൻ എന്ന പ്രത്യേക പദാർത്ഥമാണ് അടങ്ങിയിരിക്കുന്നത്.
സെല്ലുലോസിന്റെ അളവ് ചണം , കോട്ടൺ എന്നിവയേക്കാൾ കുറഞ്ഞ അളവിലേ ചകിരിയിൽ ഉള്ളൂ.
പ്രധാന ഉപയോഗം കയർ ഉണ്ടാക്കാനാണ്.
ഇത് ചകിരിച്ചോർ മാറ്റിയ ചകിരിയെ മെടഞ്ഞ് പിരിച്ച് യന്ത്രസഹായത്താലോ കൈകൊണ്ടോ ഉണ്ടാക്കുന്നു.
കേരളത്തിലെ ആലപ്പുഴ എറണാകുളം മേഖലകളിൽ ഇതൊരു ചെറുകിട വ്യവസായമായി വികസിച്ചു വന്നിരിക്കുന്നു.
കയർ സഹായ സംഘങ്ങൾ മുതൽ കയർഫെഡ് വരെ ഇന്ന് നിലവിലുണ്ട്.
മെടയാത്ത കയർ അഥവാ ചകിരിയുടെ ഉപയോഗങ്ങൾ ഇന്ന് വിവിധമേഘകളിൽ വ്യാപിച്ചു വരുന്നു.
മണ്ണൊലിപ്പ് തടയാനായി ജിയോടെക്സ്റ്റൈൽ ഉണ്ടാക്കാനായി ചകിരി ഉപയോഗിക്കുന്നുണ്ട്.
കാർപ്പറ്റുകൾ, ചവിട്ടികൾ എന്നിവ ചകിരികൊണ്ട് ഉണ്ടാക്കുന്നു.
പെയിന്റ് ബ്രഷുകൾ, മാറാല നീക്കാനുള്ള ഉപകരണം, തറ വൃത്തിയാക്കനുള്ള ബ്രഷുകൾ എന്നിങ്ങനെ നിരവധി ഉപയോഗങ്ങൾ ചകിരിക്കുണ്ട്.
പല രാജ്യങ്ങളിലും അലങ്കാരത്തിനായി ചകിരി തറയിലും ഭിത്തികളിലും ഉപയോഗിക്കുന്നുണ്ട്.
ശബ്ദത്തെ നിയന്ത്രിക്കുന്നതിനായി ഹാളുകളിലും തിയേറ്ററുകളിലും ചകിരി ഉപയോഗിക്കുന്നുണ്ട്.
മറ്റൊരു പ്രധാന ഉപയോഗം കിടക്ക നിർമ്മാണത്തിലാണ്.
കൂടാതെ സോഫ, ഇരിപ്പിടങ്ങൾ, നൗകളിലെ സോഫകൾ എന്നിവക്കും ചകിരി ഉപയോഗിച്ചു വരുന്നു കയർ പ്ലൈ
പ്ലൈവുഡിനു പകരമായി കയർ പ്ലൈ ഉണ്ടാക്കുന്നുണ്ട്.
റെസിനുകളും കുറച്ചു മരത്തിന്റെ പാളികളും ചേർത്ത് സംസ്കരിച്ച് മർദ്ദമുപയോഗിച്ചാണ് കയർപ്ലൈ ഉണ്ടാക്കുന്നത്.
കയറിന്റെ അംശം കൂടുതലായതിനാൽ മറ്റു പ്ലൈകളെ അപേക്ഷിച്ച് വനനശീകരണത്തെ പ്രോത്സാഹിപ്പിക്കുന്നവയല്ലെ കയർ പ്ല്രൈ.
പരാമർശങ്ങൾ ↑ http://www.fao.org/economic/futurefibres/fibres/coir/en/
വിജയ നിർമ്മല
ഇന്ത്യൻ ചലച്ചിത്രരംഗത്തെ അഭിനേത്രിയും സംവിധായകയുമായ വിജയ നിർമ്മല ( തെലുഗു - విజయ నిర్మల) 1946 ഫെബ്രുവരി 20-നു ജനിച്ചു .
ഏറ്റവു കൂടുതൽ ചലച്ചിത്രങ്ങൾ സംവിധാനം ചെയ്ത വനിത എന്ന ബഹുമതിനേടി 2002-ൽ ഗിന്നസ് ബുക്കിൽ ഇടം പിടിച്ചു.
ഇവർ 47 ചിത്രങ്ങൾ സംവിധാനം ചെയ്തിട്ടുണ്ട്.
ഇവർ 1957-ൽ 11-ആമത്തെ വയസിൽ ബാലനടിയായി പാണ്ടുരംഗ മാഹാത്മ്യം എന്ന ഫിലിമിലൂടെ രംഗപ്രവേശം ചെയ്തു.
പ്രേം നസീറിന്റെ നായികയായി മലയാളത്തിന്റെ എക്കാലത്തെയും അഭിമാനമായ ഭാർഗ്ഗവീനിലയത്തിൽ അഭിനയിച്ചു.
തെലുഗു ഫിലിം രംഗുല രത്നം ത്തിലൂടെ അവർ അരങ്ങേറ്റം നടത്തി.
എങ്കവീട്ടുപെൺ എന്ന തമിഴ്ഫിലിമിൽ അഭിനയിച്ചുകൊണ്ട് അവർ തമിഴിൽ അരങ്ങേറ്റം കുറിക്കുകയും തുടർന്ന് പണമാ പാശമാ , എൻ അണ്ണൻ , ഞാണൊലി , ഉയിരാ മാനമാ എന്നീ ചിത്രങ്ങളിലും അഭ്നയിച്ചു.
അവരുടെ രണ്ടാമത്തെ തെലുഗു ഫിലിമായ സാക്ഷി യുടെ സെറ്റിൽ നിന്നാണ് രണ്ടാം ഭർത്താവായ കൃഷ്ണയെ കണ്ടുപിടിച്ചത് (1967).
കൃഷ്ണയുമായി 47 ഫിലിമിൽ അഭിനയിച്ചു.
തുടർന്ന് സംവിധാനത്തിലേക്കു കടന്നു 1973ൽ ഐ വി ശശിയുടെയും ആനന്ദിന്റെയും നിർമ്മാണത്തിൽ കവിത എന്ന മലയാളം സിനിമ സവിധാനം ചെയ്തു.
അടൂർ ഭാസി , വിൻസന്റ് , തിക്കുറിശ്ശി , വിജയ നിർമ്മല , മീന , ഫിലോമിന , കവിയൂർ പൊന്നമ്മ എന്നിവർ അഭിനയിച്ചു.
മലയാളത്തിലും തമിഴിലുമായി 25 വീതവും ചിത്രങ്ങളിൽ അഭിനയിച്ചു.
തെലുഗു ചിത്രങ്ങൾ ഉൾപ്പെടെ ഇവർ  200-ൽ പരംചലച്ചിത്രങ്ങളിൽ ഇതുവരെ അഭിനയിച്ചു കഴിഞ്ഞു.
ബാലാജി ടെലിഫിലിംസിന്റെ പെല്ലി കനുക എന്ന ടെലിഫിലിമിലൂടെ വിജയനിർമ്മല മിനിസ്ക്രീനിൽ പ്രവെശിച്ചു.
വളരെ പെട്ടെന്നു തന്നെ അവർ വിജയ കൃഷ്ണ മൂവിസ് എന്ന സ്വന്തം ബാനറിൽ 15 ഓളം ചിത്രങ്ങൾ നിർമിച്ചു.
മൂന്നു ലക്ഷം രൂപയുടെ ബഡ്ജറ്റുമായി അവരുടെ സംവിധാനത്തിന്റെ തുടക്കം മലയാളചിത്രത്തിലായിരുന്നു.
തെലുഗിൽ 40 ചിത്രങ്ങൾ സവിധാനം ചെയ്ത അവരുടെ തുടക്കം മീന 1973 ചിത്രത്തോടുകൂടിയായിരുന്നു.
2019 ജൂണ് 26 അവർ അന്തരിച്ചു.
വിജയ നിർമ്മലയുടെ ആദ്യവിവാഹത്തിൽ ജനിച്ച മകൻ നരേഷും ഒരു നടനാണ്.
1969 അവർ ഒരു നടനായ കൃഷ്ണയെ വിവാഹം കഴിച്ചു.
കൃഷ്ണയുടെ ആദ്യഭാര്യ ഇന്ദിരയുടെയെയും അവരുടെ മക്കളുടെയും പ്രിയങ്കരിയാണ് വിജയ നിർമ്മല.
തെലുഗു ചലച്ചിത്രവ്യവസായത്തിന് വിജയ നിർമ്മല നൽകിയ സേവനത്തിന് 2008-ൽ അവരെ രഘുപതി വെങ്കയ്യ അവർഡ് നൽകി  ആദരിച്ചു.
2019 ജൂൺ 26 ന് അർദ്ധരാത്രി തൻറെ 75 ആമത്തെ വയസിൽ ഹൃദയാഘാതത്തെ തുടർന്ന് ഹൈദരാബാദിലെ ഗച്ചിബൗളിയിലെ കോണ്ടിനെന്റൽ ആശുപത്രിയിൽവച്ച് വിജയ നിർമ്മല അന്തരിച്ചു.
ചലച്ചിത്രസംഭാവന നമ്പർ വർഷം സിനിമ ഭാഷ കഥാപാത്രം 1 1957 പാണ്ഡുരംഗമഹത്യം തെലുഗു ബാല കൃഷ്ണുഡു 2 1958 ഭൂകൈലാസ് തെളുഗു ദേവി സീത 3 1964 ഭാർഗ്ഗവീനിലയം മലയാളം ഭാർഗവി 4 1965 എങ്ക വീട്ടു പെൺ തമിഴ്l 5 1965 മാഞ്ചി കുടുംബം തെളുഗു 6 1965 റോസി മലയാളം 7 1965 കന്യാകുമാരി മലയാളം 8 1966 ചിത്തി തമിഴ് 9 1966 പൂച്ചക്കണ്ണി (ചലച്ചിത്രം) |പൂച്ചക്കണ്ണി മലയാളം 10 1966 രംഗുളരത്നം തെളുഗു 11 1967 പൂളരംഗുഡു തെളുഗു പദ്മ 12 1967 സാക്ഷി തെളുഗു 13 1967 പൂജ മലയാളം 14 1967 ഉദ്യോഗസ്ഥ മലയാളം 15 1967 അന്വേഷിച്ചു കണ്ടെത്തിയില്ല മലയാളം 16 1968 കറുത്ത പൗർണ്ണമി മലയാളം 17 1968 അസാധ്യഡു തെളുഗു രാധ 18 1968 ബംഗലു ഗജലു തെളുഗു രാധ 19 1968 സോപ്പു ചീപ്പു കണ്ണാടി Tamil ലത 20 1969 ആത്മീയുലു തെളുഗു സരോജ 21 1970 നിശാഗന്ധി മലയാളം 22 1970 വിവാഹം സ്വർഗ്ഗത്തിൽ മലയാളം 23 1970 അക്ക ചെല്ലീലു തെളുഗു വക്കീൽ വിജയ 24 1971 ബൊമ്മ ബരുസ തെളുഗു 25 1971 മൊസഗല്ലഗു മൊസഗുദു തെളുഗു രാധ 26 1971 ആന വളർത്തിയ വാനമ്പാടിയുടെ മകൻ മലയാളം 27 1972 റ്റാറ്റാ മനവദു തെളുഗു റാണി 28 1972 പണ്ഡത്തി കാപുരം തെളുഗു 29 1972 കളിപ്പാവ മലയാളം 30 1972 പുള്ളിമാൻ മലയാളം 31 1972 പോസ്റ്റ്മാനെ കാണ്മാനില്ല മലയാളം Nalini 32 1973 തേനരുവി മലയാളം 33 1973 കാറ്റുവിതച്ചവൻ മലയാളം 34 1973 പൊന്നാപുരം കോട്ട മലയാളം 35 1973 കവിത മലയാളം 36 1973 ദേവുഡു ചെസിന മനുഷലു തെളുഗു 37 1973 സാഹസമെ നാ ഊപിരി തെളുഗു 38 1973 പിന്നി തെളുഗു 39 1973 ബുധിമന്തുഡു തെളുഗു 40 1973 പട്ടനവാസം തെളുഗു 41 1973 മറിന മനിഷി തെളുഗു 42 1973 മീന തെളുഗു 43 1974 ദുർഗ്ഗ മലയാളം 44 1974 അല്ലൂരി ശ്രീരാമരാജു തെളുഗു സീത 45 1976 പാടിപന്തലു തെളുഗു 46 1977 കുരുക്ഷേത്രമു തെളുഗു ദ്രൗപദി 47 1989 പിന്നി തെളുഗു ലക്ഷ്മി അവലംബം
ട്രാൻസിലേറ്റർ (കമ്പ്യൂട്ടിംഗ്) ഇംഗ്ലീഷ് വിലാസം https://ml.wikipedia.org/wiki/Translator_(computing) പ്രോഗ്രാം എക്സിക്യൂഷൻ പൊതുവായ ആശയങ്ങൾ കോഡ് ട്രാൻസിലേഷൻ കംപൈലർ കംപൈൽ ടൈം കംപൈലർ ഒപ്റ്റിമൈസ് ചെയ്യുന്നു ഇന്റർമീഡിയറ്റ് റെപ്രസന്റേഷൻ (IR) എക്സിക്യൂഷൻ റൺടൈം സിസ്റ്റം റൺടൈം എക്സിക്യൂട്ടബിൾ ഇന്റർപ്രെട്ടർ വെർച്ച്വൽ മെഷീൻ ടൈപ്പ്സ് ഓഫ് കോഡ് സോഴ്സ് കോഡ് ഒബജ്ക്ട് കോഡ് ബൈറ്റ്കോഡ് യന്ത്രഭാഷ മൈക്രോകോഡ് കംപലേഷൻ സ്ട്രാറ്റെജീസ് ജസ്റ്റ്-ഇൻ-ടൈം (JIT) ട്രേസിംഗ് ജസ്റ്റ്-ഇൻ-ടൈം എഹെഡ് ഓഫ് ടൈം(AOT) ട്രാൻസ്കംപൈലേഷൻ റീകംപൈലേഷൻ ശ്രദ്ധേയമായ റൺടൈമുകൾ ആൻഡ്രോയിഡ് റൺടൈം (ART) കോമൺ ലാങ്വേജ് റൺടൈം (CLR) and മോണോ crt0 ജാവ വെർച്വൽ മെഷീൻ (JVM) ഒബ്ജക്ടീവ്-സി ആൻഡ് സിഫ്റ്റ് വി8 ആന്റ് നോഡ്.
ഒരു ട്രാൻസിലേറ്റർ അല്ലെങ്കിൽ പ്രോഗ്രാമിംഗ് ലാങ്വേജ് പ്രോസസ്സർ എന്നത് ഒരു കമ്പ്യൂട്ടർ പ്രോഗ്രാമാണ് , അത് മനുഷ്യന് സൗകര്യപ്രദമായ രൂപത്തിൽ എഴുതിയ പ്രോഗ്രാമിംഗ് നിർദ്ദേശങ്ങളെ കമ്പ്യൂട്ടറുകൾ മനസ്സിലാക്കുകയും പ്രോസസ്സ് ചെയ്യുകയും ചെയ്യുന്ന മെഷീൻ ലാംഗ്വേജ് കോഡുകളാക്കി മാറ്റുന്നു.
കംപൈലർ , അസംബ്ലർ, അല്ലെങ്കിൽ ഇൻ്റർപ്രെറ്റർ എന്നിവയെ സൂചിപ്പിക്കാൻ കഴിയുന്ന ഒരു പൊതു പദമാണിത് - ഒരു കമ്പ്യൂട്ടർ ഭാഷയിൽ നിന്ന് മറ്റൊന്നിലേക്ക് കോഡ് പരിവർത്തനം ചെയ്യുന്ന എന്തിനെയും അങ്ങനെ വിളിക്കാൻ സാധിക്കും .
കോഡ് ട്രാൻസിലേഷനിൽ വ്യത്യസ്ത തരം അല്ലെങ്കിൽ പ്രോഗ്രാമിംഗ് ഭാഷകളുടെ തലങ്ങൾ തമ്മിൽ പരിവർത്തനം ചെയ്യുന്നത് ഉൾപ്പെടുന്നു.
സി++ അല്ലെങ്കിൽ ജാവ പോലുള്ള ഉന്നത-തല  ഭാഷകൾ പരസ്പരം വിവർത്തനം ചെയ്യാനോ ബൈറ്റ്കോഡ് പോലെയുള്ള ഇൻ്റർമീഡിയറ്റ് ഫോമുകളിലേക്ക് (ഇന്റർമീഡിയറ്റ് ഫോം എന്നത് ഒരു പ്രോഗ്രാമിന്റെ ഇടനില രൂപമാണ്, ഇത് കമ്പൈലർ സോഴ്‌സ് കോഡിൽ നിന്ന് സൃഷ്ടിച്ച് പിന്നീട് ഒരു പ്രത്യേക മെഷീൻ കോഡിലേക്ക് മാറ്റുന്നു. ഉദാഹരണം ജാവ പ്രോഗ്രാമിംഗ് ഭാഷ ഉപയോഗിക്കുമ്പോൾ: സോഴ്‌സ് കോഡ് ആദ്യം ബൈറ്റ്കോഡാക്കി മാറ്റപ്പെടുന്നു (ഇന്റർമീഡിയറ്റ് ഫോം) JVM (Java Virtual Machine) ഈ ബൈറ്റ്കോഡ് വായിച്ച് അത് ഫൈനൽ മെഷീൻ കോഡായി മാറ്റി പ്രോഗ്രാം പ്രവർത്തിപ്പിക്കുന്നു.
കംപൈൽ ചെയ്യാനോ കഴിയും.
ബൈറ്റ്കോഡ് അല്ലെങ്കിൽ സമാനമായ ഇൻ്റർമീഡിയറ്റ് കോഡ് നിർവ്വഹണത്തിനായുള്ള നിമ്ന-തലത്തിൽ(low-level) മെഷീൻ കോഡിലേക്ക് വിവർത്തനം ചെയ്യാൻ കഴിയും.
അസംബ്ലി ഭാഷ അല്ലെങ്കിൽ മെഷീൻ കോഡ് പോലുള്ള ഹാർഡ്‌വെയറിനോട് ചേർന്നുള്ള കോഡുമായി പ്രവർത്തിക്കുന്നത് നിമ്ന തലത്തിലുള്ള ട്രാൻസിലേഷനിൽ ഉൾപ്പെടുന്നു.
വ്യത്യസ്‌ത ഹാർഡ്‌വെയർ പ്ലാറ്റ്‌ഫോമുകൾക്കായി സോഫ്‌റ്റ്‌വെയർ അഡാപ്റ്റുചെയ്യുമ്പോൾ വിവിധ തരം അസംബ്ലി ഭാഷകൾക്കിടയിൽ വിവർത്തനം ചെയ്യേണ്ടത് ആവശ്യമാണ്.
അതുപോലെ, ഒരു സിപിയു നേരിട്ട് നടപ്പിലാക്കുന്ന ബൈനറി നിർദ്ദേശങ്ങൾ അടങ്ങുന്ന മെഷീൻ കോഡിന്, മറ്റൊരു ആർക്കിടെക്ചറുള്ള മറ്റൊരു സിസ്റ്റത്തിൽ കാര്യക്ഷമമായി പ്രവർത്തിക്കുന്നതിന് പരിവർത്തനമോ ഒപ്റ്റിമൈസേഷനോ ആവശ്യമായി വന്നേക്കാം.
ഈ പ്രക്രിയ വിവിധ കമ്പ്യൂട്ടിംഗ് പരിതസ്ഥിതികളിലുടനീളം മികച്ച പ്രകടനം ഉറപ്പാക്കുന്നു.
സോഫ്റ്റ്‌വെയറും ഹാർഡ്‌വെയറും കമ്പ്യൂട്ടിംഗിലെ വ്യത്യസ്ത തലത്തിലുള്ള അബ്സ്ട്രാക്ഷനെ(അബ്സ്ട്രാക്ഷൻ എന്നാൽ അനാവശ്യമായ ഭാഗങ്ങൾ അവഗണിക്കുമ്പോൾ എന്തെങ്കിലും പ്രധാന വിശദാംശങ്ങളിൽ ശ്രദ്ധ കേന്ദ്രീകരിക്കുന്നു. പ്രോഗ്രാമിംഗിൽ, ഉപയോക്താവിന് പ്രസക്തമായത് മാത്രം കാണിച്ചുകൊണ്ട് സങ്കീർണ്ണമായ സിസ്റ്റങ്ങളെ ഇത് ലളിതമാക്കുന്നു. ഉദാഹരണത്തിന്, നിങ്ങൾ ഒരു കാർ ഓടിക്കുമ്പോൾ, സ്റ്റിയറിംഗ് വീലും പെഡലുകളും എങ്ങനെ ഉപയോഗിക്കണമെന്ന് മാത്രമേ നിങ്ങൾ അറിയേണ്ടതുള്ളൂ, എഞ്ചിൻ എങ്ങനെ പ്രവർത്തിക്കുന്നു എന്നല്ല. അതുപോലെ, കോഡിംഗിൽ, അബ്സ്ട്രാക്ഷൻ സങ്കീർണ്ണമായ ആന്തരിക പ്രവർത്തനങ്ങളെ മറയ്ക്കുകയും ഉപയോഗിക്കുന്നതിന് ലളിതമായ ഒരു ഇൻ്റർഫേസ് കാണിക്കുകയും ചെയ്യുന്നു.) പ്രതിനിധീകരിക്കുന്നു.
മനുഷ്യർക്ക് ഉപയോഗിക്കാൻ എളുപ്പമുള്ള ഉന്നത തല(high-level) ഭാഷകളിലാണ് സോഫ്‌റ്റ്‌വെയർ എഴുതിയിരിക്കുന്നത്, അതേസമയം ഹാർഡ്‌വെയറിന്റെ ഭൗതിക ഭാഗങ്ങളുമായി അവ എങ്ങനെ ബന്ധിപ്പിക്കുന്നു എന്നതിന്റെ നിമ്ന തല വിവരണങ്ങൾ(description) ഉപയോഗിക്കുന്നു.
ട്രാൻസ്ലേറ്റർ കമ്പ്യൂട്ടിംഗ് ഈ അബ്സ്ട്രാറ്റ് തലങ്ങൾ തമ്മിലുള്ള പരിവർത്തനം സുഗമമാക്കുന്നു .
മൊത്തത്തിൽ, സോഫ്‌റ്റ്‌വെയറും ഹാർഡ്‌വെയറും തമ്മിലുള്ള വിടവ് നികത്തുന്നതിൽ ട്രാൻസിലേറ്റർ കമ്പ്യൂട്ടിംഗ് നിർണായക പങ്ക് വഹിക്കുന്നു, ഓരോ പ്ലാറ്റ്‌ഫോമിൻ്റെയും തനതായ സവിശേഷതകളും ശക്തികളും പരമാവധി പ്രയോജനപ്പെടുത്താൻ ഡെവലപ്പർമാരെ അനുവദിക്കുക എന്നാണ് ഇതിനർത്ഥം.
വേഗത്തിൽ പ്രവർത്തിക്കുന്ന, കുറഞ്ഞ പവർ ഉപയോഗിക്കുന്ന, അവർ നിർമ്മിക്കുന്ന ആപ്പിൻ്റെയോ പ്രോഗ്രാമിൻ്റെയോ ആവശ്യങ്ങൾ നിറവേറ്റുന്ന സോഫ്‌റ്റ്‌വെയർ സൃഷ്‌ടിക്കാൻ ഇത് അവരെ സഹായിക്കുന്നു .
പ്രോഗ്രാമിംഗ് ഭാഷാ പ്രോസസ്സറുകൾ
ഒരു കമ്പൈലറോ ഇൻ്റർപ്രെറ്ററോ ഉപയോഗിക്കുന്നുണ്ടോ എന്നതിനെ ആശ്രയിച്ച് സോഫ്റ്റ്‌വെയർ വികസന പ്രക്രിയ ഗണ്യമായി വ്യത്യാസപ്പെടുന്നു.
കംപൈലറുകൾ എക്‌സിക്യൂഷന് മുമ്പ് മുഴുവൻ സോഴ്‌സ് കോഡും മെഷീൻ കോഡിലേക്ക് വിവർത്തനം ചെയ്യുന്നു, ഇത് വേഗതയേറിയ റൺടൈമിന് കാരണമാകുന്നു, പക്ഷേ കംപൈൽ ചെയ്തതിന് ശേഷം വലിയ പിശകുകൾ പരിഹരിക്കാൻ ഡെവലപ്പർമാർ ആവശ്യപ്പെടുന്നു.
നേരെമറിച്ച്, ഇന്റർപ്രെട്ടേഴ്സ് കോഡ് വരി വരിയായി വിവർത്തനം ചെയ്യുകയും നടപ്പിലാക്കുകയും ചെയ്യുന്നു, ഇത് മൂലം ഡീബഗ്ഗിംഗ് ഉടനടി നടക്കുന്നു, പക്ഷേ കോഡ് എക്സിക്യൂഷൻ മന്ദഗതിയിലാക്കാൻ സാധ്യതയുണ്ട്.
പ്രോഗ്രാമിംഗ്, ഡീബഗ്ഗിംഗ്, എക്സിക്യൂഷൻ എന്നിങ്ങനെ മൂന്ന് പ്രധാന ഘട്ടങ്ങളിൽ ട്രാൻസിലേറ്റർ സോഫ്റ്റ്വയർ വികസന പ്രക്രിയയെ സ്വാധീനിക്കുന്നു.
പ്രോഗ്രാമിംഗ് സമയത്ത്, കംപൈലറുകൾക്ക് പരിശോധനയ്ക്ക് മുമ്പ് പൂർണ്ണമായ കോഡ് എഴുതേണ്ടതുണ്ട്, അതേസമയം ഇന്റർപ്രെട്ടേഴ്സ് ചെറിയ കഷണങ്ങളായി പരീക്ഷിക്കാൻ അനുവദിക്കുന്നു.
ഡീബഗ്ഗിംഗിൽ, കംപൈലറുകൾ പൂർണ്ണ കംപൈലേഷനു ശേഷം പിശകുകൾ റിപ്പോർട്ട് ചെയ്യുന്നു, അതേസമയം ഇന്റർപ്രെട്ടേഴ്സ് എക്സിക്യൂഷൻ സമയത്ത് പ്രശ്നങ്ങൾ വരി വരിയായി ഹൈലൈറ്റ് ചെയ്യുന്നു.
കോഡ് എത്ര വേഗത്തിൽ പ്രവർത്തിക്കുന്നു, എത്ര വേഗത്തിലാണ് നിങ്ങൾക്ക് എറർ ഫീഡ്‌ബാക്ക് (കോഡിലെ തെറ്റുകളെക്കുറിച്ച് ലഭിക്കുന്ന വിവരമാണ് എറർ ഫീഡ്‌ബാക്ക്, എന്താണ് തെറ്റ്, എവിടെയാണ് സംഭവിച്ചത്, ഇത് മൂലം വേഗത്തിൽ തെറ്റുകൾ പരിഹരിക്കാനാകും.) ലഭിക്കുന്നത്, ഭാഷ പിന്തുണയ്ക്കുന്ന ഫീച്ചറുകൾ, പ്രോഗ്രാമിന് വ്യത്യസ്ത പ്ലാറ്റ്‌ഫോമുകളിൽ പ്രവർത്തിക്കാൻ കഴിയുമോ തുടങ്ങിയ കാര്യങ്ങളെ ട്രാൻസിലേറ്റർ പരിശോധിക്കുന്നു.
കോഡ് വിവർത്തനം ചെയ്യാൻ ഉപയോഗിക്കുന്ന പൊതുവായ ഉപകരണങ്ങൾ കമ്പൈലറുകൾ, ഇൻ്റർപ്രെട്ടറുകൾ, അസംബ്ലറുകൾ എന്നിവയാണ് .
കംപൈലേഴ്സ്
കംപൈലർ സോഫ്‌റ്റ്‌വെയർ സോഴ്‌സ് കോഡുമായി സംവദിക്കുന്നത് ഒരു ഉന്നത തല(high-level) പ്രോഗ്രാമിംഗ് ഭാഷയിൽ നിന്ന് കമ്പ്യൂട്ടറിൻ്റെ സെൻട്രൽ പ്രോസസ്സിംഗ് യൂണിറ്റിന് ( സിപിയു ) പിന്നീട് എക്‌സിക്യൂട്ട് ചെയ്യാവുന്ന ഒബ്‌ജക്റ്റ് കോഡാക്കി മാറ്റുന്നതിലൂടെയാണ് .
കംപൈലർ സൃഷ്ടിച്ച ഒബ്‌ജക്റ്റ് കോഡിൽ കമ്പ്യൂട്ടറിന് പ്രോസസ്സ് ചെയ്യാൻ കഴിയുന്ന മെഷീൻ റീഡബിൾ കോഡ് അടങ്ങിയിരിക്കുന്നു.
കമ്പ്യൂട്ടിംഗ് പ്രക്രിയയുടെ ഈ ഘട്ടം കംപൈലേഷൻ എന്നറിയപ്പെടുന്നു.
ഒരു കംപൈലർ മുഴുവൻ സോഴ്സ് കോഡും മെഷീൻ കോഡിലേക്ക് വിവർത്തനം ചെയ്യുന്നു, അതിന് ശേഷം എക്സിക്യൂട്ടബിൾ ഫയൽ(എക്സിക്യൂട്ടബിൾ ഫയൽ എന്ന് അർത്ഥമാക്കുന്നത് ഒരു പ്രോഗ്രാം നേരിട്ട് കമ്പ്യൂട്ടറിൽ പ്രവർത്തിക്കാനായി തയ്യാറാക്കിയ ഫയലാണ്. ഇത് കൈകാര്യം ചെയ്യാൻ കമ്പ്യൂട്ടറിന് വ്യത്യസ്തമായ വിവർത്തനം ആവശ്യമില്ല, പ്രവർത്തനത്തിന് തയ്യാറാകുമ്പോൾ മാത്രം പ്രവർത്തിക്കും. ഒരു എക്സിക്യൂട്ടബിൾ ഫയലിന്റെ ഉദാഹരണം വിൻഡോസിൽ `.exe` ഫയലുകൾ ആണ്, ഉദാ: `notepad.exe`. ലിനക്സിൽ , അത് `.out` അല്ലെങ്കിൽ `.bin` ഫയലായി വരാം, ഉദാ: `program.out`. ഈ ഫയലുകൾ ക്ലിക്കുകയോ കമാൻഡ് ഉപയോഗിച്ച് റൺ ചെയ്യുകയോ ചെയ്യുമ്പോൾ, പ്രോഗ്രാം പ്രവർത്തനം ആരംഭിക്കും.) സൃഷ്ടിക്കുന്നു.
ഇത് ട്രാസിലേഷനെയും എക്സിക്യൂഷനേയും വേർതിരിക്കുന്നു, കാരണം പ്രോഗ്രാം പിന്നീട് എക്സിക്യൂട്ടബിളിൽ നിന്ന് നേരിട്ട് പ്രവർത്തിക്കുന്നു.
കമ്പൈലേഷൻ കഴിഞ്ഞ്, സോഴ്‌സ് കോഡിൽ നിന്നുള്ള പുതിയ ഓബ്ജക്റ്റ് കോഡ് പ്രത്യേകമായി സേവ് ചെയ്യുന്നു.
പ്രോഗ്രാം പ്രവർത്തിക്കാൻ പിന്നീട് സോഴ്‌സ് കോഡ് ആവശ്യമില്ല.
കമ്പൈലർ ഉപയോഗിക്കുന്ന പ്രോഗ്രാമുകളിൽ, വിവർത്തന പ്രക്രിയ ഒരിക്കൽ മാത്രം നടക്കുന്നു.
ഇത് പ്രോഗ്രാം പല തവണ വേഗത്തിൽ പ്രവർത്തിക്കാൻ സഹായിക്കുന്ന എഫിഷ്യന്റ് കോഡ് സൃഷ്ടിക്കുന്നു.
ഉന്നത തല കോഡ് ഒരു കമ്പൈലർ ഉപയോഗിച്ച് വിവർത്തനം ചെയ്യുമ്പോൾ ചില വ്യക്തമായ ഗുണങ്ങൾ ഉണ്ട് .
കോഡ് ഒരിക്കൽ വിവർത്തനം ചെയ്താൽ, അതിനെ വേഗത്തിൽ നിരവധി തവണ പ്രവർത്തിക്കാൻ സാധിക്കും.
വിവർത്തന സമയത്ത് പിശകുകൾ കണ്ടെത്താനും ശരിയാക്കാനും കഴിയും.
പ്രോഗ്രാം പ്രവർത്തന സമയത്ത് കമ്പൈലർ ആവശ്യമില്ല, അതിനാൽ പ്രോഗ്രാമിന്റെ പ്രകടനം മെച്ചപ്പെടുന്നു.
കമ്പൈലർ ഉപയോഗിക്കുന്നത് കോഡ് മോഷണത്തിൽ നിന്ന് സംരക്ഷിക്കുകയും അനധികൃതമായി പ്രവേശിച്ച് വ്യക്തികൾ സോഴ്‌സ് കോഡ് ഉപയോഗിക്കുന്നത് തടയുകയും ചെയ്യുന്നതിന് ഇത് കൂടുതൽ അനുയോജ്യമാണ്.
കമ്പൈലർ സോഴ്‌സ് കോഡ് മെഷീൻ കോഡിലേക്ക് മാറ്റുന്നതുകൊണ്ട്, യഥാർത്ഥ കോഡ് മറ്റുള്ളവർക്ക് കാണാനോ മാറ്റുവാനോ കഴിയില്ല.
ഇത് പ്രോഗ്രാമിന്റെ സുരക്ഷയും സ്വാതന്ത്ര്യവും ഉറപ്പാക്കുന്നു.
വിനീത് കുമാർ
ഒരു മലയാളചലച്ചിത്ര അഭിനേതാവും സംവിധായകനുമാണ്‌ വിനീത് കുമാർ.
പഠിപ്പുര എന്ന ചിത്രത്തിലൂടെ ബാലതാരം ആയാണ് സിനിമയിലേക്ക് പ്രവേശിച്ചത്.
അയാൾ ഞാനല്ല എന്ന ചിത്രത്തിലൂടെ 2015-ൽ സിനിമാ സംവിധാന രംഗത്തേക്ക് പ്രവേശിച്ചു.
കണ്ണൂർ ജില്ലയിലെ പഴയങ്ങാടിയിൽ ജനനം.
കൂടാളി ഹയർ സെക്കണ്ടറി സ്കൂൾ, ഗവ: ബ്രണ്ണൻ കോളേജ് തലശ്ശേരി എന്നിവിടങ്ങളിൽ നിന്നും പ്രാഥമിക വിദ്യാഭ്യാസം.
പതിനൊന്നാം വയസിൽ കേരള സ്കൂൾ കലോത്സവത്തിൽ കലാപ്രതിഭ ആയി.
ഏറ്റവും പ്രായം കുറഞ്ഞ കലാപ്രതിഭയായിരുന്നു വിനീത്.
2009 ആഗസ്ത് 19ന് വിനീത് വിവാഹിതനായി.
സന്ധ്യയാണ് ഭാര്യ.
മകൾ മൈത്രയീ.
പുരസ്കാരങ്ങൾ 1989-ലെ മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം - ഒരു വടക്കൻ വീരഗാഥ കേരള സ്കൂൾ കലോത്സവത്തിലെ കലാപ്രതിഭാപട്ടം.
ചലച്ചിത്രങ്ങൾ ഒരു വടക്കൻ വീരഗാഥ പഠിപ്പുര അനഘ ദശരഥം ഭാരതം ഇൻസ്പെക്ടർ ബാലറാം സർഗം മിഥുനം അദ്വൈതം വിഷ്ണു തച്ചോളി വർഗീസ് ചേകവർ അഴകിയ രാവണൻ കൃഷ്ണഗുഡിയിൽ ഒരു പ്രണയകാലത്ത് ദേവദൂതൻ തോട്ടം ഷാർജ ടൂ ഷാർജ പ്രണയമണിതൂവൽ കണ്മഷി മേൽവിലാസം ശരിയാണ് മഴനൂൽകനവ് അപരചിതൻ സേതുരാമയ്യർ സി ബി ഐ കൊട്ടാരം വൈദ്യൻ ദി ടൈഗർ പുലിജന്മം അരുണം ബാബാ കല്യാണി വൽമീകം ഫ്ലാഷ് സ്വപ്നങ്ങളിൽ ഹൈസൽ മേരി തിരക്കഥ സൂഫി പറഞ്ഞ കഥ സഹപാടി സെവൻസ് ഇത് നമ്മുടെ കഥ ചാപ്റ്റെഴ്സ് ഫേസ് ടു ഫേസ് കാശ് പേരിനൊരു മകൻ ഒരു യാത്രയിൽ വേഗം ഒരു വടക്കൻ സെല്ഫി (അതിഥി വേഷം) സംവിധാനം അയാൾ ഞാനല്ല
ഡിയർ ഫ്രണ്ട്.
പവി കെയർടേക്കർ (2024) റഫറൻസുകൾ
ജഗദീഷ് ഷെട്ടർ
2024 മുതൽ ബെൽഗാവിൽ നിന്നുള്ള
ലോക്സഭാംഗമായി 
തുടരുന്ന 2012 മുതൽ 2013 വരെ കർണാടക മുഖ്യമന്ത്രിയായിരുന്ന ഹൂബ്ലിയിൽ നിന്നുള്ള മുതിർന്ന ബി.ജെ.പി നേതാവാണ് ജഗദീഷ് ഷെട്ടാർ.
(ജനനം: 17 ഡിസംബർ 1955) 2023 മെയ് 10ന് നടന്ന നിയമസഭ തിരഞ്ഞെടുപ്പിൽ ബി.ജെ.പി സീറ്റ് നിഷേധിച്ചതിനെ തുടർന്ന് 2023 ഏപ്രിൽ 17ന് കോൺഗ്രസിൽ ചേർന്നു.
2024 ജനുവരി 25ന് 
കോൺഗ്രസ് വിട്ട് ബി.ജെ.പിയിൽ തിരിച്ചെത്തി.
കർണാടക ബി.ജെ.പി സംസ്ഥാന പ്രസിഡൻ്റ്,
സംസ്ഥാന കാബിനറ്റ് വകുപ്പ് മന്ത്രി,
സംസ്ഥാന റവന്യൂ വകുപ്പ് മന്ത്രി,
ആറു തവണ നിയമസഭാംഗം, രണ്ട് തവണ നിയമസഭയിലെ പ്രതിപക്ഷ നേതാവ്, ഒരു തവണ സ്പീക്കർ എന്നീ നിലകളിലും പ്രവർത്തിച്ചിട്ടുണ്ട്.
കർണാടകയിലെ ബാഗൽകോട്ട് ജില്ലയിലെ ബദാമി താലൂക്കിലെ കെരൂർ വില്ലേജിലെ ഒരു ലിംഗായത്ത് കുടുംബത്തിൽ എസ്.എസ്.ഷെട്ടാറിൻ്റെയും ബസവെനമ്മയുടേയും മകനായി 1955 ഡിസംബർ 17ന് ജനനം.
പ്രാഥമിക വിദ്യാഭ്യാസത്തിന് ശേഷം ഹൂബ്ലിയിലുള്ള ജെ.എസ്.എസ് കോളേജിൽ നിന്നും നിയമബിരുദം നേടി.
ഹൂബ്ലി ജില്ലാക്കോടതിയിലെ അഭിഭാഷകനായും പ്രവർത്തിച്ചു.
സ്കൂളിൽ പഠിക്കുമ്പോൾ രാഷ്ട്രീയ സ്വയം സേവക സംഘത്തിൽ ചേർന്നു.
വിദ്യാർത്ഥി സംഘടനയായ എ.ബി.വി.പിയിലെ സജീവ പ്രവർത്തകനായിരുന്നു.
1986-ൽ ബി.ജെ.പിയിൽ ചേർന്ന ഷെട്ടാർ ഹൂബ്ലി ധർവാഡ് മേഖലകളിൽ ബി.ജെ.പിയുടെ വളർച്ചയ്ക്ക് പ്രധാന പങ്ക് വഹിച്ചു.
1994-ൽ ഹൂബ്ലി റൂറൽ മണ്ഡലത്തിൽ ആദ്യമായി നിയമസഭയിലെത്തിയ ഷെട്ടാർ അതിനു ശേഷം നടന്ന എല്ലാ നിയമസഭ തിരഞ്ഞെടുപ്പുകളിലും ഹൂബ്ലിയിൽ നിന്ന് തിരഞ്ഞെടുക്കപ്പെട്ടു.